
         ____.___.2006 nr ____-k

Pärandvara bilanssi võtmine

1.  Asjaolud ja menetluse käik

Jõhvi notari TATJANA BOITSOVA poolt on 07.11.2006 välja antud Seadusjärgse pärimisõiguse tunnistus (notariaalregistri nr 10787), mis tõendab, et 14.10.2000. aastal surnud VLADIMIR PILTŠENKO (isikukood 33701013763) vara pärijaks on NARVA LINN.

Pärandvara hulka kuuluvad:

· ½ osa Ida-Viru Maakohtu kinnistusosakonna Narva kinnistusjaoskonna kinnistusregistri registriossa nr 2007609 kantud korteriomandist, katastritunnusega 51104:003:0030, mis on 373/38522 mõttelist osa kinnistust ja reaalosa - eluruum aadressil Rakvere tn 89 – 84, Narva linn, üldpinnaga 37,3 m2. Korteriomandi hinnangu tegi OBER HAUS KINNISVARAFIRMA, tema hinnangul on terve korteriomandi turuväärtus 300 000 krooni;

· rahalised vahendid arvelduskontol nr 1106081676 AS-is Hansapank -  0,15 krooni. 

2. Õiguslikud järeldused
Vastavalt Kohaliku omavalitsuse korralduse seaduse ( 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 16.01.2003 määrusega nr 1/7 kinnitatud “Pärandvara vastuvõtmise korra” punktile 4.1 valitseb Linnavara- ja Majandusamet päritud vara järgmiselt: 

· kinnistu - võtab oma bilanssi, 

· rahalised vahendid - kannab linnaeelarvesse.

 3. Otsus
1. Narva Linnavalitsuse Linnavara- ja Majandusametil võtta bilanssi 14.10.2000. aastal surnud VLADIMIR PILTŠENKO (isikukood 33701013763)  pärandvara, mis koosneb:
1.1. ½ osa korteriomandist, asukohaga Rakvere tn 89 – 84, Narva linnas (Ida-Viru Maakohtu kinnistusosakonna Narva jaoskonna kinnistusregistri registriosa nr 2007609), sealhulgas:

· ½ osa korteriomandi juurde kuuluvast maatükist, kogu korteriomandi juurde kuuluva maatüki mõtteline osa - 373/38522, maksumus - 1610 krooni (katastritunnus 51104:003:0030, otstarve – elamumaa, pindala 5544 m2);

· ½ osa eluruumist nr 84 (terve eluruumi üldpind 37,3 m2, maksumus 298390 krooni);

1.2. rahalistest vahenditest arvelduskontol nr 1109546053 AS-is Hansapank.

2.  Volitada Linnavara- ja Majandusameti Kommunaalmajandusosakonna juhatajat direktori ülesannetes  Arkadi Nikolajev’it, isikukood 37412232211, üle kandma rahalised vahendid punktis 1.2 nimetatud arvelduskontolt AS-is Hansapank Rahandusameti arvelduskontole nr 10562013017000 ja sulgema eelnimetatud konto Hansapangas.
4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

